চৰাইদেউৰ মাইবেলাত দীৰ্ঘদিন ধৰি সন্ত্ৰাস চলাই অহা প্ৰকাণ্ড নাহৰফুটুকীটো অৱশেষত পিঞ্জৰাৱদ্ধ কৰা হ'ল। মাইবেলা সেনা ছাউনীৰ কাষত বন বিভাগে পতা পিঞ্জৰাত বাঘটো বন্দী হয়।
চৰাইদেউৰ জিলাৰ মাইবেলাত দীৰ্ঘ দিনৰ পৰা সন্ত্ৰাসৰ সৃষ্টি কৰি অহা নাহৰফুটুকীটোৱে অঞ্চলটোত বিচৰণ কৰি থকাৰ খবৰ লাভ কৰি অঞ্চলবাসীয়ে বনবিভাগক অৱগত কৰে। দীৰ্ঘদিন ধৰি বাঘটোৱে সৃষ্টি কৰি অহা সন্ত্ৰাসত অঞ্চলটোৰ বাসিন্দাসকল অতিষ্ঠ হৈ পৰিছিল।
ইপিনে সন্ত্ৰাস সৃষ্টি কৰি অহা নাহৰফুটুকীটোৰ উপস্থিতিৰ বিষয়ে নিশ্চিত হোৱাৰ পিছত বাঘটোক বন্দী কৰাৰ বাবে বন বিভাগৰ বিষয়াসকল তৎপৰ হৈ পৰে। সেই অনুযায়ী বৃহস্পতিবাৰে সোণাৰি আঞ্চলিক বন বিভাগে অঞ্চলটোত এটা পিঞ্জৰা স্থাপন কৰে।
অৱশেষত বন বিভাগে স্থাপন কৰা পিঞ্জৰাতে প্ৰকাণ্ড নাহৰফুটুকীটো পিঞ্জৰাবদ্ধ হয়। বৰ্তমান বাঘটো সোণাৰি আঞ্চলিক বন বিষয়া কাৰ্যালয়ত ৰখা হৈছে।
নাহৰফুটুকীটো চাবলৈ বন বিষয়াৰ কাৰ্যালয়ত স্থানীয় ৰাইজৰ হেতা ওপৰা লাগিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
